Abdul-Aziz Ayaba Musah ɗan siyasan Ghana ne kuma ɗan majalisa mai wakiltar mazabar Mion. An zabe shi a lokacin dan majalisa na 2020, inda ya zama dan majalisa na farko da ya yi nasara akan tikitin New Patriotic Party a mazabar Mion. An haife shi a ranar 1 ga Janairun 1986 kuma ya fito ne daga garin Sang a yankin Arewacin Ghana. Ya yi SSSCE a shekarar 2005. A shekarar 2017 ya samu takardar shaidar kammala digiri a fannin aikin gwamnati sannan a shekarar 2010 ya kara samun digiri a fannin tattalin arziki. Ya kasance ma’aikacin bautar kasa a Hukumar Inshorar Lafiya ta Kasa, sannan kuma mai kula da ma’aikatan kananan hukumomi. Shi ne Babban Manaja na Kamfanin Alhaj Musah. Dan jam'iyyar NPP ne kuma a halin yanzu dan majalisa mai wakiltar mazabar Mion. Ya lashe zaben ne da kuri'u 21,552 yayin da Mohammed Abdul Aziz na jam'iyyar NDC ya samu kuri'u 14,158. Kwace kujerar da Abdul Aziz ya yi ya kafa tarihi domin shi ne karon farko da jam'iyyar NPP ta lashe mazabar Mion cikin shekaru 28.